text: Midlertidige Bestemmelser vedrørende Færøernes Pengevæsen
  "Nr. 8, 31. Maj 1940."
  I Overensstemmelse med Vedtagelse af Færøernes Lagting stadfæster og udfærdiger undertegnede Amtmand over Færøerne følgende:
  § 1.
  Enhver Indførsel til og Udførsel fra Færøerne af danske Pengesedler og af dansk Skillemønt er forbudt.
  § 2.
  Alle for Tiden paa Færøerne værende danske Pengesedler skal ved Amtets Foranstaltning forsynes med følgende Afstempling:
  K u n  g y l d i g  p a a  F æ r ø e r n e
  Færø Amt, Juni 1940.
  Underskrift.
  Banker og Sparekasser paa Færøerne ombytter i Tiden til og med 30. Juni 1940 uafstemplede danske Pengesedler med tilsvarende afstemplede Pengesedler.
  § 3.
  Fra og med 1. Juli 1940 er uafstemplede danske Pengesedler ikke gyldigt Betalingsmiddel paa Færøerne.
  § 4.
  Den, der foretager eller forsøger at foretage nogen Handling i Strid med foranstaaende Bestemmelser, straffes — forsaavidt ikke højere Straf er forskyldt ifølge Lovgivningen - med Statskassen tilfaldende Bøder, ikke under 300 Kr., eller med Hæfte.
  § 5.
  Foranstaaende Bestemmelser træder i Kraft straks.
  Færø Amt, den 31. Maj 1940.
  Hilbert.